stanford-oval/wikipedia huggingface dataset:
Jaavansarvikuono
Levinneisyys ja kannan suuruus

Jaavansarvikuono on ilmeisesti maailman uhanalaisin suuri nisäkäs. Joidenkin tutkijoiden mielestä kanta on liian pieni voidakseen koskaan elpyä. Jaavansarvikuonoja esiintyy varmasti vain Ujung Kulonin kansallispuistossa Jaavan saarella Indonesiassa, missä sitä elää vielä 50–60 yksilöä. WWF:n mukaan viimeinen Cát Tiênin kansallispuistossa Vietnamissa elänyt sarvikuono kuoli salametsästäjän luoteihin huhtikuussa 2010. WWF syytti Vietnamin hallitusta huonosta suojelutyöstä. Samalla laji hävisi koko manner-Aasiasta.
Bengalissa eli aiemmin tiettävästi omaksi alalajikseen luokiteltu jaavansarvikuonokanta, joka on jo hävinnyt. Koko maailmassa jaavansarvikuonoja on nykyisin arviolta noin 60 yksilöä. Eläintarhoissa on aiemmin ollut tiettävästi 22 jaavansarvikuonoa, mutta tällä hetkellä niitä ei luultavasti ole vankeudessa yhtään. Jaavansarvikuono elää tiheissä, vaikeakulkuisissa sademetsissä ja siksi on teoriassa mahdollista, että manner-Aasian Indokiinassa ja Thaimaassa voisi olla jäljellä vielä joitakin yksilöitä.
Jacob Greaves

Jacob Greaves Hull Cityn pelaajana helmikuussa 2024.
Jacob John Greaves (s. 12. syyskuuta 2000 Cottingham) on englantilainen jalkapalloilija, pelipaikaltaan keskuspuolustaja. Hän edustaa kaudella 2024–2025 Englannin Valioliigassa pelaavaa Ipswich Townia.
Greaves pelasi Hull Cityn junioreissa. Ennen nousuaan Hullin edustusjoukkueeseen hän pelasi kauden 2019–2020 lainalla kakkosliigan Cheltenham Townissa. Hullissa hän pelasi kaudella 2020–2021 ykkösliigassa 39 ottelua sekä kausina 2021–2024 mestaruussarjassa 133 ottelua, joissa hän teki kuusi maalia. Maaleista kaksi syntyi 1–2-voittoon päättyneessä vierasottelussa Huddersfield Townia vastaan helmikuussa 2024. Greaves siirtyi heinäkuussa 2024 Valioliigaan nousseeseen Ipswich Towniin.
Greaves ei ole pelannut maaotteluita missään ikäluokassa.
JK Dünamo Tallinn

JK Dünamo Tallinn on tallinnalaisen alun perin vuonna 1940 perustetun Tallinnan Dünamo -urheiluseuran  jalkapalloseura.
Tallinnan Dünamo neuvostovallan aikana

Tallinnan Dünamo perustettiin Neuvostovallan syntyessä kesällä 1940. Seura oli silloin syntyneen Neuvosto-Viron urheilun keulakuva. Neuvostovallan vuosina Dünamo oli Neuvosto-Viron kansallisen jalkapallon keulakuva voittaen kymmenen mestaruutta ja kuusi cup-mestaruutta. Tänä aikana Dünamo leimautui venäjänkielisten seuraksi, kun taas Kalev-seurat olivat enemmän vironkielisten seuroina.
Neuvosto-Viron aikakauden loppuvaiheessa Dünamo oli Viron jalkapalloilun kärkijoukkueita aina 1980-luvun puoliväliin. Sen jälkeen Dünamon paikan otti uusi tallinnalaisseura Zvedza
Dünamo voitti myös vuoden 1941 Viron mestaruuden jääpallossa.
Uuden itsenäisyyden aikainen Dünamon jalkapallotoiminta

JK Dünamo Tallinn pelasi itsenäistyneen Viron korkeimmassa jalkapallosarjassa Meistriliigassa kolme ensimmäistä vuotta, mutta putosi sitten – ensin Esiliigaan ja vuonna 1998 kolmannelle sarjatasolle. Dünamo palasi Meistriliigaan vasta vuonna 2005. Kyseisestä kaudesta tuli kuitenkin vain kauden mittainen pudoten seuraavana kautena Esiliigasta kolmannelle sarjatasolle, jossa Tallinnan Dünamo tälläkin hetkellä, kaudella 2012, pelaa.
Uuden itsenäisyyden aikainen Dünamon jalkapallotoiminta > Tallinnan Dünamon menestys vuosittain uuden itsenäisyyden aikana

| Kausi | Sarjataso | Sijoitus | Maaliero | Pisteet |
| --- | --- | --- | --- | --- |
| 1992 | I | 5 | -5 | 5 |
| 1992/93 | I | 9 | -26 | 13 |
| 1993/94 | I | 9 | -29 | 12 |
| 1994/95 | II | 4 | +27 | 15 |
| 1995/96 | II | 5 | -6 | 8 |
| 1996/97 | II | 1 | +9 | 29 |
| 1997/98 | II | 5 | +2 | 16 |
| 1998 | III | 3 | +7 | 21 |
| 1999 | III | 1 |  |  |
| 2000 | II | 5 | -10 | 35 |
| 2001 | III | 5 |  | 17 |
| 2002 | IV | 1 | +48 | 47 |
| 2003 | III | 1 | +56 | 67 |
| 2004 | II | 4 | -18 | 38 |
| 2005 | I | 10 | -129 | 12 |
| 2006 | II | 9 | -41 | 29 |
| 2007 | III | 11 | -10 | 27 |
| 2008 | III | 9 | 7 | 33 |
| 2009 | III | 2 | 21 | 55 |
| 2010 | III | 6 | -3 | 32 |
| 2011 | III | 8 | -15 | 36 |
Huomautukset: 1 2 3  Northern Zone  1 2 3 4 5 6 7  North/East Zone
Saavutukset

Viron mestaruus 1945, 1947, 1949, 1950, 1953, 1954, 1978, 1980, 1981, 1983
Viron cup-mestaruus 1946, 1947, 1949, 1953, 1979, 1983
Aiheesta muualla

http://www.jalgpall.ee/team.php?team=12&b=II.E/N&year=2012
JK Nõmme Kalju

JK Nõmme Kalju on jalkapalloseura Tallinnan kaupungin Nõmmen kaupunginosasta Virosta. Joukkue pelaa Meistriliigassa, maan korkeimmalla sarjatasolla, jonne se nousi kaudeksi 2008. Meistriliigassa Kalju on sijoittunut kahdesti neljänneksi ja kerran viidenneksi. Seura on osallistunut kahdesti Baltian liigaan, jossa se on pudonnut ensimmäisellä kierroksella. Alun perin Kalju perustettiin vuonna 1923 ja uudelleen 1997. Miesten edustusjoukkue pelaa kotiottelunsa Hiiu staadionilla.
Historia

Vuonna 1922 Nõmmeen perustettiin Sports Club Kalju -niminen urheiluseura. Vuotta myöhemmin perustettiin jalkapalloseura Nõmme Kalju. Kalju lakkautettiin muiden virolaisseurojen tavoin Neuvostoliiton miehitettyä Viron toisen maailmansodan jälkeen.
Seura perustettiin uudelleen vuonna 1997. Joukkue muodostettiin Tallinna Jalgpallikoolin ja Õhtulehe Noorte Jalgpalliklubin nuorista pelaajista. JK Nõmme Kalju pelasi III Liigassa, maan neljänneksi korkeimmalla sarjatasolla kahdeksan kautta, kunnes onnistui lohkonsa toisen sijan myötä nousemaan kaudeksi 2005 kolmanneksi korkeimmalle sarjatasolle II Liigaan. Siellä Kalju voitti lohkonsa heti ensimmäisellä kaudella ja nousi toiseksi korkeimmalle sarjatasolle, Esiliigaan. Esiliigassa Kalju oli kaudella 2006 viides ja kaudella 2007 kuudes. Koska Esiliiga koostui pääasiassa Meistriliigan reservijoukkueista, pääsi kymmenen joukkueen sarjassa kuudenneksi sijoittunut Kalju nousukarsintaan, jossa se kohtasi FC Kuressaaren. Kaksiosainen nousukarsinta käynnistyi Kaljun 0–1-kotitappiolla, mutta toisen osaottelun Kalju voitti 1–2, ja seura nousi vierasmaalisäännöllä ensimmäistä kertaa Viron korkeimmalle sarjatasolle, Meistriliigaan. Andrus Mitt oli joukkueen paras maalintekijä jo kolmentena kautena peräkkäin.
Tulokaskaudellaan 2008 Kalju oli Meistriliigan neljäs jääden pisteen pronssia voittaneesta JK Narva Transista. Joukkue sai sijoituksensa ansiosta eurocup-paikan ensimmäistä kertaa pelattavan Eurooppa-liigan ensimmäiselle karsintakierrokselle. Kaudella 2009 Kalju sijoittui Meistriliigassa viidenneksi, ja Viron cupissa se ylsi loppuotteluun, jossa se kuitenkin hävisi rangaistuspotkukilpailussa FC Floralle. Eurooppa-liigassa Kalju hävisi latvialaiselle Dinaburg FC:lle yhteismaalein 2–1. Toisessa osaottelussa se ylsi 0–0-tasapeliin. Lisäksi Kalju pelasi Baltian liigassa, jossa se putosi ensimmäisellä kierroksella latvialaiselle Metalurgsille. Kaudella 2010 Kalju oli jälleen sarjassa neljäs, mikä takasi paikan Eurooppa-liigan ensimmäiselle karsintakierrokselle. Baltian liigassa joukkue putosi jälleen ensimmäisellä kierrokselle latvialaiselle seuralle, tällä kertaa FK Ventspilsille. Kauden 2011 Eurooppa-liigan karsinnassa Kalju kohtasi suomalaisen FC Hongan, jota vastaan se pelasi ensimmäisen osaottelun tasan 0–0. Toinen osaottelu Tallinnassa päättyi Kaljun 0–2-tappioon, ja joukkue putosi jatkosta.
Saavutukset

Viron cup –hopeaa 2009
Stadion

Kalju on pelannut perustamisestaan lähtien kotiottelunsa noin 500–1 000 katsojan kapasiteetin Hiiu staadionilla, jolla on nykyisin tekonurmialusta. Euro-ottelunsa seura pelaa A. Le Coq Arenalla, jolle mahtuu ilman erikoisjärjestelyjä 9 300 katsojaa.
Seura on suunnitellut peruskorjaavansa Tallinnan teknillinen yliopiston kanssa yliopistolle kuuluvan kentän. Osittain EU-rahoituksin rakennettavan uuden stadionin katsomoon mahtuisi 3 000 katsojaa.
Eurocup-ottelut

| Kausi | Kilpailu | Kierros | Vastustaja | Tulos | Tulos |
| --- | --- | --- | --- | --- | --- |
| 2009–10 | Eurooppa-liiga | 1Q |  Dinaburg FC | 1–2 | 0–0 |
| 2011–12 | Eurooppa-liiga | 1Q |  FC Honka | 0–0 | 0–2 |
1Q – 1. karsintakierros
Aiheesta muualla

Seuran kotisivut (viroksi)
Kaljun kotikenttä Hiiu staadion.
Jacob Esposito

| Henkilötiedot |
| --- | --- | --- | --- |
Syntymäaika: 13. toukokuuta 1995 (ikä 29)
Syntymäpaikka: , Australia
Pelipaikka: keskikenttäpelaaja
Pituus: 176 cm
Paino: 76 kg
Seura
Seura: PS Kemi
Junioriseurat
–2012: Rochdale City
2013: Newcastle Jets
2014: Sydney United
Seurat
| Vuodet | Seura | O | (M) |
| 2014 | Newcastle Jets, Reserve Team | 6 | (0) |
| 2014 | Sydney United | 4 | (0) |
| 2015 | Maccabi Hakoah | 23 | (2) |
| 2015–2016 | Livingston FC | 0 | (0) |
| 2016 | Airdrieonians FC | 6 | (0) |
| 2018 | PS Kemi | 21 | (0) |
| Yhteensä | Yhteensä | 48 | (2) |
 Seurajoukkueuran tilastot kattavat vain kansalliset sarjat, päivitetty 4. marraskuuta 2018.
Jacob Esposito (s. 13. toukokuuta 1995 Australia) on australialainen jalkapalloilija. Hän on pelipaikaltaan keskikenttäpelaaja, joka pelannut Australiassa, Skotlannissa ja Suomessa.
Esposito aloitti uransa Australian juniorisarjoissa ja siirtyi New South Walesin (NSW) pääsarjaan Sydney Unitedin ja Maccabi Hakoahin joukkueissa kausina 2014–2015. Syksyllä 2015 hän siirtyi Skotlantiin kausiksi 2015–2016 ja edusti Livingston FC:tä ja Airdrieonians FC:tä.
Espositio siirtyi keväällä 2018 Suomeen Veikkausliigaseuraan PS Kemi, jossa hän pelasi 21 pääsarjaottelua.
Iso Sivoslampi

| Iso Sivoslampi |
| --- | --- |
Valtiot:  Suomi 
Paikkakunta:  Kajaani
Koordinaatit:  64°17′10″N, 27°50′23″E
Järvinumero:  59.813.1.003
Mittaustietoja
Pinnankorkeus:  164,5 m 
Rantaviiva:  1,76 km 
Pinta-ala:  0,08 km² 
Tilavuus:  870 000 m³
Keskisyvyys:  11,6 m 
Suurin syvyys:  29 m 
 fiIso Sivoslampi 
Iso Sivoslampi on pieni ja syvä järvi Kajaanissa Kainuun länsiosassa. Sen pinta-ala on kahdeksan hehtaaria. Etäisyys Kajaanin keskustasta on kahdeksan kilometriä koilliseen.
Maantiede

Ison Sivoslammen pituus etelästä pohjoiseen on 700 metriä. Saaria ei ole. Järvi levenee pohjoista kohden. Sen eteläosa on kapea ja matala, keski- ja pohjoisosa on syvä. Ison Sivoslammen rannat ovat metsä- ja suomaata.
Ison Sivoslammen vesitilavuus on 870 000 kuutiometriä eli 870 miljoonaa litraa.
Iso Sivoslampi (59.813.1.003) kuuluu Särämänjoen valuma-alueeseen (59.813), joka on kolmannen jakovaiheen vesistö Oulujoen vesistössä (59). Toinen jakovaihe on Nuasjärven alue (59.81) ja ensimmäinen on Nuasjärven–Kiimasjärven alue (59.8). Iso Sivoslampi on toiseksi laajin Särämänjoen valuma-alueen kolmesta vakavedestä. Laajin on Särämäjärvi ja pienin Pärsänlampi.
Esketamiini

| --- | --- |

Esketamiini
Systemaattinen (IUPAC) nimi
(2S)-2-(2-kloorifenyyli)-2-(metyyliamino)sykloheksan-1-oni
Tunnisteet
CAS-numero: 33643-46-8
ATC-koodi: N01AX14
PubChem CID: 182137
DrugBank: DB11823
Kemialliset tiedot
Kaava: C13H16NClO 
Moolimassa: 237,725 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 92,5 °C
Kiehumispiste: 363,8 °C
Farmakokineettiset tiedot
Hyötyosuus:  ?
Proteiinisitoutuminen: 43–45 %
Metabolia:  ?
Puoliintumisaika: 7–12 tuntia
Ekskreetio: virtsa n. 78 %, uloste n. 2 %
Terapeuttiset näkökohdat
Raskauskategoria:  ?
Reseptiluokitus:  vain sairaalakäyttöön (Ketanest S) ei luovutettavaksi potilaalle (Spravato)
Antotapa: lihaspistoksena, nenäsuihkeena
Esketamiini on yleisanestesiassa käytettävä dissosiatiivinen lääkeaine. Suomessa esketamiinia myydään valmistenimillä Eskatamine, Ketanest-S, Sinmelan ja Spravato.. Esketamiini on NMDA-reseptoreiden antagonisti, ja se on ketamiinin S-enantiomeeri. Esketamiinille on myönnetty myyntilupa Yhdysvalloissa hoitoresistentin masennuksen hoitoon sekä lyhytaikaisesti itsetuhoisuuteen. Euroopan komissio hyväksyi esketamiinin käytön hoitoresistentin masennuksen hoitoon joulukuussa 2019 silloin kun kaksi kokeiltua masennuslääkettä ei ole auttanut. Esketamiinia käytetään tällöin masennuslääkkeen ohella.
Ketamiinia käytetään useamminselvennä, vaikka esketamiini on ketamiinia voimakkaampaa.[lähde? ]
Aiheesta muualla

PubChem: Esketamine (englanniksi)
DrugBank: Esketamine (englanniksi)
Kyoto Encyclopedia of Genes and Genomes (KEGG): Esketamine (englanniksi)
Apteekkari.fi - Suih­keel­la irti ma­sen­nuk­ses­ta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Antidepressantit
| Valikoivat takaisinoton estäjät ja/tai reseptorimodulaattorit |
| --- | --- |
SSRI:t:   essitalopraami  fluoksetiini  fluvoksamiini  paroksetiini  sertraliini  sitalopraami  tsimelidiini‡ 
SNRI:t:   desvenlafaksiini*  duloksetiini  levomilnasipraani*  milnasipraani  tofenasiini*  venlafaksiini 
NRI:t:   atomoksetiini  reboksetiini  viloksatsiini* 
SARI:t:   etoperidoni‡  nefatsodoni‡  tratsodoni 
SMS:t:   vilatsodoni  vortioksetiini 
Muut:   agomelatiini  alfaetyylitryptamiini‡  alfametyylitryptamiini‡  amisulpridi  bupropioni  dekstrometorfaani/bupropioni*  esketamiini†  flupentiksoli  indeloksaksiini*  ketamiini†  medifoksamiini‡  nomifensiini‡  pivagabiini‡  tandospironi*  teniloksaksiini* 
| Trisykliset masennuslääkkeet |
| --- | --- |
Trisykliset masennuslääkkeet:   amineptiini‡  amitriptyliini  amitriptyliiniioksidi  butriptyliini  desipramiini  dibentsepiini  dosulepiini  doksepiini  imipramiini  imipramiinioksidi‡  iprindoli‡  klomipramiini  lofepramiini  melitraseeni  metapramiini‡  nortriptyliini  noksiptiliini  opipramoli  pipofetsiini  propitsepiini  protriptyliini  tianeptiini  tiatsesiimi‡  trimipramiini 
Tetrasykliset masennuslääkkeet:   amoksapiini*  maprotiliini‡  mianseriini  mirtatsapiini  setiptiliini* 
| Monoamiinioksidaasiestäjät |
| --- | --- |
Ei-selektiiviset:   feneltsiini*  iproniatsidi‡  isokarboksatsidi  isoniatsidi‡  linetsolidi  nialamidi  teditsolidi  tranyylisypromiini* 
MAOA-selektiiviset:   bifemelaani  eprobemidi  metralindoli†  minapriini‡  moklobemidi  pirlindoli*  tetrindoli†  toloksatooni 
MAOB-selektiiviset:  selegiliini
‡ markkinoilta poistettu lääke, † kokeellinen lääke,* ei myynnissä Suomessa
Käännös suomeksi
Isotoppo

| Isotoppo> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Tupsutopot Koeleria
Laji::  grandis
Kaksiosainen nimi
 Koeleria grandis  Besser ex Gorski 
Katso myös
   Isotoppo Wikispeciesissä  
Infobox OKNimi-testi OK: 
Isotoppo (Koeleria grandis) on heinäkasvien (Poaceae) heimoon, tupsutoppojen (Koeleria) sukuun kuuluva kasvilaji. Toisinaan isotoppo luetaan samaksi lajiksi kuin röyhytoppo (Koeleria pyramidata).
Isotoppo on monivuotinen, yleisväritykseltään puhtaanvihreä heinälaji, joka muodostaa maanalaisia rönsyjä. Se muistuttaa jonkin verran röyhytoppoa (Koeleria pyramidata) ja hentotoppoa (Koeleria macrantha), mutta on erotettavissa niistä rönsyjensä perusteella.
Isotoppo voi kasvaa lähes metrinkorkuiseksi ja on kasvutavaltaan löyhästi mätästävä. Sen varret ovat melko vankkoja ja lehdet ovat kapeita, tasaisia sekä reunoiltaan pitkäkarvaisia. Alimmat lehtitupet ovat pitkäkarvaisia ja ylemmät hienokarvaisia. Isotopon kukinto on noin 10 cm pitkä ja melko tiivis röyhy, jonka haarat ovat lyhyitä. Tähkylät ovat 6–7 mm pitkiä ja niissä on teräväkärkiset kaleet sekä ulkohelpeet. Isotoppo kukkii kesä–heinäkuussa.
Isotoppoa tavataan muun muassa itäisessä Euroopassa. Isotoppoa ei ole tavattu Suomessa. Suomea lähimmät esiintymät ovat Virossa, Ruotsissa ja Venäjällä. Ruotsissa isotoppoa on löydetty vain yhdeltä paikalta Uplannin Kapellskäristä, jonne sen on arveltu saapuneen laivaliikenteen mukana Venäjältä tai Baltiasta. Isotoppo on ollut 1920-luvulle asti alueella yleinen, mutta vähentynyt sittemmin voimakkaasti. Isotoppo on Ruotsissa rauhoitettu kasvilaji.
Aiheesta muualla

Laji.fi: Isotoppo (Koeleria grandis)
Centre for Agriculture and Biosciences International (CABI): Koeleria grandis (englanniksi)
Edvard Robert Standertskjöld

Edvard Robert Standertskjöld (1. elokuuta 1859 Tula – 16. huhtikuuta 1918 Hämeenlinna) oli suomalainen vapaaherra, sotilas ja valtiopäivämies.
Standertskjöldin vanhemmat olivat vapaaherra, kenraaliluutnantti Carl August Standertskjöld ja  Fanny Augusta Nykopp ja puolisot 1884–1903 Hildur Maria Costiander ja vuodesta 1903 Elin Tenmark. Tilanomistajat Herman Standertskjöld-Nordenstam ja nuorempi Carl August Standertskjöld olivat hänen veljiään. Edvard Robert Standertskjöld kävi paashikoulun Venäjällä ja palveli siellä kamaripaashina ja kornettina ja sitten luutnantin arvolla Hämeenlinnassa, sotapalveluksesta hän erosi alikapteenina 1889. Hän omisti tiloja Tyrvännössä ja Hattulassa. Standertskjöld murhattiin Hämeenlinnassa huhtikuussa 1918.
Standertskjöld oli aatelissäädyssä edustaja valtiopäivillä 1888.
Isto

| Isto |
| --- | --- |
Nimipäivä:   
– suomenkielinen:  9. syyskuuta
– ruotsinkielinen:  –
– ortodoksinen:  4. tammikuuta,  3. syyskuuta
Muunnelmia:  Istrael
Vastineita eri kielissä:  –
Nimen alkuperä:  heprealainen Israel tai varjagien Istr
Infobox OKNimi-testi OK: 
Isto on suomalaisen miehen nimi. Se on syntynyt kansanomaisena lyhentymänä heprealaisperäisestä nimestä Israel, joka on esiintynyt myös muodossa Istrael ja merkitsee "Jumala taistelee". Raamatussa nimi Israel esiintyy sekä patriarkka Jaakobin että kansan ja sen perustaman valtion nimenä. Toisen selityksen mukaan nimi on peräisin varjagien sankarin nimestä Istr tai Istrur, joka on Suomessakin tunnettu kansanomaisesti nimellä Istara, Isteri tai Istero.
Iston nimipäivä on 9. syyskuuta. Digi- ja väestötietoviraston mukaan Isto-nimen on vuoden 2019 loppuun mennessä saanut lähes 1 200 suomalaista.
Tunnettuja Istoja

Isto Hiltunen (s. 1967), iskelmälaulaja, muusikko, juontaja ja levytuottaja
Isto Jakola (s. 1940), kuvataiteilija
Isto Kauppinen (s. 1999), pesäpalloilija ja valmentaja
Isto Lysmä (1936–2012), musiikki- ja urheilutoimittaja
Isto Ruoppila (s. 1935), psykologian professori
Isto Turpeinen (s. 1960), tanssija, tanssitaiteen tutkija ja pedagogi
Isto Virtanen (1935–2002), jääkiekkoilija
Isto sukunimenä

Isto on myös seuraavien henkilöiden sukunimi:
Edvard Isto (1865–1905), taidemaalari, Hyökkäys-maalauksen tekijä
Sanna Isto (s. 1965), lastenkirjailija
Jaatilan seisake

Jaatilan seisake (lyh. Jl) oli rautatieliikennepaikka Suomen rataverkkoon kuuluvalla rataosalla Laurila–Kelloselkä. Liikennepaikka sijaitsi Jaatilan kylässä Rovaniemellä.
Liikennepaikka perustettiin Kemin ja Rovaniemen välisen rautatien rakentamisen yhteydessä, ja sinne rakennettiin V luokan asemarakennus vuonna 1907, ja sen suunnitteli rautatiehallituksen arkkitehti Thure Hellström. Tämä rakennus kuitenkin siirrettiin Karungin rautatieasemalle Tornion pohjoispuolelle vuonna 1922. Sen tilalle rakennettiin toinen rakennus, jonka saksalaiset tuhosivat vetäytyessään Lapista 1944.
Kolmas asemarakennus rakennettiin saksalaisten tuhoaman tilalle vuonna 1945 Jarl Ungernin laatimien laiturirakennuksen piirustusten mukaan.
Jacob Gundersen

| Mitalit> Maa:   Norja.Miesten vapaapaini. Olympialaiset  | Mitalit> Maa:   Norja.Miesten vapaapaini. Olympialaiset  | Mitalit> Maa:   Norja.Miesten vapaapaini. Olympialaiset  | Maa:   Norja> Miesten vapaapaini. |
| --- | --- | --- | --- |
|  Hopeaa | Lontoo 1908 | Yli 73 kg |  |
Jacob Gundersen (29. lokakuuta 1875 Fjære – tammikuu 1968 Westchester, New York, Yhdysvallat) oli norjalainen vapaapainija ja olympiamitalisti. Hän edusti seuratasolla newyorkilaista American Norwegian Athletic Clubia. Gundersen voitti Lontoon olympialaisissa 1908 hopeaa yli 73-kiloisten sarjassa.
Jacob Fredrik Heickell

Jakob Fredrik Heickell (15. elokuuta 1808 Kemin pitäjä – 20. helmikuuta 1847 Kemin pitäjä) oli suomalainen käräjäkirjuri ja ruotsiksi kirjoittanut runoilija.
Heickellin vanhemmat olivat Tornion kruununvouti Jakob (Jaakko) Heickell ja Eva Gustava Planman. Hän kävi Oulun triviaalikoulua ja pääsi ylioppilaaksi 1824. Heickell opiskeli Turun akatemiassa ja vuodesta 1829 Uppsalan yliopistossa. Hän palasi Suomeen 1834 ja toimi sitten käräjäkirjurina ja asiamiehenä Pohjanmaalla.
Heickellin isän kirjoittamia suomenkielisiä runoja julkaistiin Oulun Wiikko-Sanomissa ja hänen sisarensa Eva Charlotta (1820–1896) kirjoitti myös runoja ruotsin kielellä.
Energia Qatarissa

Energia Qatarissa  käsittelee Qatarin energian tuotantoon, kulutukseen ja jakeluun liittyviä asioita.
Energiankulutus asukasta kohti on Qatarissa suurinta maailmassa, 723 582 miljoonaa BTU:ta.
Energiantuotannon tärkeimmät lähteet ovat maaöljy ja maakaasu.
Vuonna 2020 sähköstä 100 % tuotettiin fossiilisilla polttoaineilla. Vuonna 2022 käynnistyi maan ensimmäinen suuri aurinkovoimala, joka toisen vaiheensa valmistuttua tuottaa 10 % sähköntarpeesta.
Öljy ja maakaasu tuottavat valtaosan maan bruttokansantuotteesta. Vahvistettuja maakaasuvaroja on lähes 24 biljoonaa kuutiometriä – 13 % maailman kaikista tunnetuista maakaasuvaroista ja kolmanneksi suurimmat maailman valtioiden joukossa. Tunnetut öljyvarat ovat yli 25 miljardia barrelia, nykyisellä tuotantovauhdilla niitä riittäisi 56 vuodeksi.
Qatar erosi OPECista vuonna 2019 ja ilmoitti keskittyvänsä maakaasun tuotantoon. Vuonna 2021 siitä tuli maailman suurin nesteytetyn maakaasun viejä.
Izidor Papo

Izidor Papo (31. joulukuuta 1913 Ljubuški – 14. lokakuuta 1996 Belgrad) oli jugoslavialainen kirurgi. Hän toimi yli 30 vuotta Military Medical Academyn johtajana. Papo on leikannut sydän- ja keuhkoelimiä. Hän jäi eläkkeelle vuonna 1982 ja kuoli vuonna 1996 Belgradissa, Serbiassa.
Aiheesta muualla

Ljubusaci.com (Arkistoitu – Internet Archive)
Izeste

| Izeste |
| --- | --- |
 Château d'Izeste
 Izeste
 Koordinaatit: 43°05′34″N, 0°25′29″W 
Valtio:  Ranska
Alue:  Uusi-Akvitania
Departementti:  Pyrénées-Atlantiques
Arrondissementti:  Oloron-Sainte-Marie
Pinta-ala:  
 – Kokonaispinta-ala:  6,8 km²
Väkiluku (2019):  432 
 – Väestötiheys:  63 as./km²
Kunnan numero:  64280
Infobox OKVirheellinen NIMI-arvo: 
Izeste on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Gave d'Ossau -joen varrella, noin 20 kilometriä Oloron-Sainte-Marien kaupungista kaakkoon.
Saint-Etiennen kirkko
Kylä on ollut tällä strategisesti tärkeällä paikalla jo 1000-luvulta saakka. Puolustuslinna Château d'Izeste rakennettiin 1400-luvulla suojaamaan kylää.
Aiheesta muualla

Kuvia tai muita tiedostoja aiheesta Izeste Wikimedia Commonsissa
Ingela

| Ingela |
| --- | --- |
Nimipäivä:   
– suomenkielinen:  –
– ruotsinkielinen:  23. tammikuuta
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Inge
Infobox OKNimi-testi OK: 
Ingela on naisen etunimi. Se on alkuaan saksalainen hellittelymuoto naisennimestä Inge.
Digi- ja väestötietoviraston mukaan Suomessa on tilastoitu huhtikuuhun 2024 mennessä noin 340–350 Ingela-nimistä naista. Heistä suurin osa on syntynyt 1960- tai 1970-luvulla.
Nimipäivät

Ingelalla on suomenruotsalaisessa almanakassa nimipäivä 23. tammikuuta. Nimi lisättiin almanakkaan vuonna 1995.
Ruotsissa Ingela on sisältynyt almanakkaan vuodesta 1986 alkaen. Nimipäivänä on 7. marraskuuta.
Tunnettuja Ingeloita

Ingela Forsman (s. 1950), ruotsalainen laulaja ja sanoittaja
Ingela Thalén (s. 1943), ruotsalainen poliitikko
Aiheesta muualla

Etunimien taivutus: Ingela (Kotimaisten kielten keskuksen verkkojulkaisu)
Italian jalkapalloskandaali 2006

Italian jalkapalloskandaali 2006 (ital. Calciopoli) oli useita Serie A:n ja Serie B:n jalkapalloseuroja koskettanut skandaali. Syyttäjät tutkivat mestarijoukkue Juventusta sekä AC Milania, Fiorentinaa ja Laziota. Myöhemmin syytteet nostettiin myös Regginaa ja Arezzoa vastaan.
Skandaali paljastui toukokuussa 2006 Italian poliisin nauhoittamien valmentajien ja erotuomariyhdistysten välisten puhelinkeskusteluiden tultua julkisuuteen. Seuroja syytettiin otteluiden tuloksiin vaikuttamisesta sopimalla tuomarivalinnoista.
Valituskierrosten jälkeen Juventus menetti kaksi mestaruutta ja se pudotettiin Serie B:hen, mikä tarkoitti sitä, että tuleva kausi käytiin ensimmäistä kertaa koskaan täysin ilman Juventusta. Lisäksi sille tuomittiin muiden seurojen tavoin pistemenetyksiä.